《东风第一枝 宿雨初晴，春光欲尽，用渼溪调联句》
清代·季兰韵

碧酿新寒，香牵旧恨，春痕黯淡如许。怨情密化游丝，杜鹃替人寄语。

残红飞尽，但悄忆、东风前度。把泪珠、抛沁香泥，梦里翠阴如雨。

烟影瘦、半天弄絮，空自向、画檐暗诉。嫩晴阁住斜阳，倚栏自吟怨句。

淡云摇瞑，又细绘、销魂庭宇。甚乱愁、随了春来，不解也随春去。

作者简介：季兰韵，字湘娟，常熟人，屈文学宙甫室。屈少颖异，为擘巢，书诗画学即工。季博涉经史，亦工诗画，一时闺阁有徐淑秦嘉之目。